Billy Bremner

William John Bremner  (* 9. december 1942, Stirling, Spojené kráľovstvo – † 7. december 1997, Doncaster) bol škótsky futbalista. Preslávil sa v 60. a 70. rokoch ako kapitán úspešného tímu Leeds United. Bol zvolený najlepším hráčom Leedsu United v histórií a jeho socha sa nachádza pred štadiónom Elland Road. Rovnako tak bol zvolený do stovky najlepších futbalistov anglickej ligy a je členom anglickej siene slávy. Na medzinárodnej úrovni reprezentoval , za ktoré odohral 54 zápasov a strelil tri góly.http://www.rsssf.com/miscellaneous/scot-recintlp.html Zúčastnil sa majstrovstiev sveta v roku 1974.http://www.fifa.com/worldfootball/statisticsandrecords/players/player=46933/index.html

 Životopis 
Hrával v strede zálohyhttp://www.transfermarkt.co.uk/en/billy-bremner-/profil/spieler_212747.html a bol považovaný za tvrdého a nekompromisného hráča. V svojich 17 rokoch sa upísal Leedsu United, po tom čo ho vychovali v katolíckej škole St. Mary's v rodnom [Stirlingu. V roku 1960 debutoval za Leeds a zostal ich hráčom počas nasledujúcich 16 rokov. V roku 1964 vyhral s klubom druhú ligu a postúpili do najvyššej súťaže. V nasledujúcej sezóne vyhral Pohár FA a tímu tesne ušiel zisk majstrovského titulu. V roku 1966 sa zranil Bobby Collins a tréner Don Revie vymenoval Bremnera za nového kapitána tímu. Bremner tento post zastával až do svojho odchodu z klubu. V roku 1969 získal s klubom prvýkrát titul v lige. Aj nasledujúce obdobie prinieslo Bremnerovi a Leeds úspechy, klub v ďalších sezónach skončil vo vrcholnej štvorke anglickej ligy a titul znova získal v roku 1975. Bremnerovi sa však tento ročník nepodarilo získať Európsky pohár, keď vo finále Leeds podľahol Bayernu Mníchov 2-0. Práve táto medzinárodná trofej chýba Bremnerovi v jeho zbierke klubových úspechov. Svoju hráčsku kariéru ukončil v klube Doncaster Rovers.
4
V roku 1970 bol v ankete FWA vyhlásený najlepším futbalistom Anglicka.http://www.englandfootballonline.com/TeamHons/HonsFWAFbYr.html V roku 1973 sa v ankete o najlepšieho futbalistu Európy Zlatá lopta umiestnil na piatom miestehttp://www.rsssf.com/miscellaneous/europa-poy73.html, o rok neskôr na deviatom.http://www.rsssf.com/miscellaneous/europa-poy74.html

Po skončení hráčskej kariéry sa stal trénerom.http://www.transfermarkt.co.uk/en/billy-bremner-/aufeinenblick/trainer_22655.html

Klubová pieseň Glory Glory Leeds United obsahuje nasledujúce verše, ktoré opisujú Bremnerovu rolu v klube:
Little Billy Bremner is the captain of the crew
For the sake of Leeds United he would break himself in two
His hair is red and fuzzy and his body's black and blue
As Leeds go marching on.

 Referencie 

 Externé odkazy 
 Bremner  na stránke Anglickej siene slávy 

 Zdroj 

Kategória:Škótski futbalisti
Kategória:Škótski futbaloví tréneri
Kategória:Hráči Leeds United
Kategória:Hráči Hull City AFC
Kategória:Hráči Doncaster Rovers FC
Kategória:Hráči Majstrovstiev sveta vo futbale 1974